Sevel meskl

**Sevel meskl** pe ar **mesklerezh** a zo sevel tri spesad meskl dour mor mat da zebriñ : *[[Mytilus edulis]]* e Norzh Europa (betek Breizh) ha Kanada, *[[Mytilus galloprovincialis]]* war aodoù ar Mor Kreizdouar, Spagn, Portugal hag aodoù Bro-C'hall ar Meurvor Atlantel, ha *Mytilus platensis* war aodoù Chile.

## Doareoù sevel
Meskleg  (liester mesklegi) a vez graet eus an takadoù meskl, a c'hall bezañ parkoù graet gant peulioù bras rodellet gant kordennoù e fibr kokoz, plantet en takadoù lec'h ma 'z eus mareoù bras. Lakaet e vez ar munus meskl (meskl yaouank) war ar c'hordennoù. Ret eo dezho bezañ goloet gant ar mor pa 'z eo uhel ar mare. Goude 12-15 miz e c'hallont bezañ dastumet gant ar vesklerien (pa 'z eo izel ar mor).

Implijout nedennerezhioù a zo un teknik all : ur gordenn vras dalc'het war c'horre gant boueoù, ha kordennoù all evit ar munus.

Gant radelloù : kordennoù a zo staget ouzh ar radelloù, a-istribilh a-zerc'h. Kreskiñ a ra ar munus warno.

MusselsKotorBay2.jpg|Sevel meskl gant nedennerezhioù e Genoù Kotor e Montenegro.
Abucay,Bataanjf3721 06.JPG|Ur radell e bambou implijet evit sevel meskl e Abucay er Filipinez.
Bouchot baie de Wissant P1030356.JPG|Peulioù evit sevel meskl-park e bae Wissant, Pas-de-Calais, Bro-C'hall.
New Zealand Mussel farm-142455.jpg|Un atant meskl e Zeland-Nevez.
Pilings (39575690691).jpg|Peulioù e Portland e Maine (SUA).


## Istor
Debret e vez meskl gant an dud abaoe miliadoù a vloavezhioù.

Krouet eo bet ar sevel meskl war beulioù e 1235, en *Anse de l'Aiguillon* (genoù ar Sèvre niortaise) e Poatev, war-lec'h peñse ur beajour iwerzhonat anvet Patrice Walton. Abaoe ar mare-se e vez plantet renkennadoù peulioù koad en aod gant mesklaerion ar c'hornad-bro-se.

Ken bras ha ken tolpet e oa ar meskl e 1950 ma voent distrujet gant ur c'hleñved. Neuze eo e voe klasket lec'hioù all evit sevel ar c'hregin-se. Erruout a reas ar sevel meskl e Bae Sant-Brieg er bloavezhioù 1960 hepken.

## Roadennoù ekonomikel
Ouzhpenn 700 000 tonenn a veskl a vez produet bep bloaz en Europa, gant un digresk ingal abaoe 1999.

Produet e vez 68 000 tonenn bep bloaz e Frañs eta, ha bevezet e vez 100 000 tonenn, setu perak e vez enporzhiet ar peurrest eus an Izelvroioù, Iwerzhon ha Spagn.


Amphibie de myticulteur à Vivier-sur-Mer DSC 0350.JPG|Ur gobar dour-ha-douar implijet gant ar vesklerien e Gwiver (Bae Menez-Mikael-ar-Mor, Breizh).
Mussel dredgers at Carlingford harbour - geograph.org.uk - 174327.jpg|Ur ravanell meskl e Loch Cairlinn (Norzhiwerzhon).
Muschelkutter im Hafen Hörnum.jpg|Ur vag pesketa meskl e porzh Hörnum, enez Sylt en Alamagn.
MusselsKotorBay3.jpg|O walc'hiñ meskl en ur feurm e Genoù Kotor e Montenegro.
Le chaland mytilicole Aléa II.JPG|Chalant mesklerezhe porzh L'Aiguillon-sur-Mer e Vande.

### Lec'hioù produiñ
#### Europa an Norzh  (''Mytilus edulis'')
Norzh Breizh a zo ul lec'h produiñ pennañ. Meskl-park bae Menez-Mikael-ar-Mor a voe ar produ kentañ eus ar mor da vezañ roet dezhañ un anvadur orin gwarezet (AOG) e Frañs e 2006 (en Il-ha-Gwilen hepken). 17 494 tonenn a voe produet e Norzh Breizh ha  3 500 tonenn e Su Breizh er bloavezh 2015/2016. Brudet eo ivez meskl-park Pennestin.

E Bro-C'hall : Normandi, Bae Somme ha aod Mor an Hanternoz.

Mytiliculture dans la Baie de la Fresnaye - Plévenon - panoramio.jpg|E Plevenon.
Baie de Saint-Brieuc Mytiliculture.jpg|E Bae Sant-Brieg.
Hillion Bouchots.jpg|E Hilion.
St-Cast plage des 4 Vaux (20).JPG|E Sant-Kast-ar-Gwildoù.
St-Cast plage des 4 Vaux (4).JPG|E Sant-Kast-ar-Gwildoù.
 

Bouchots dans la baie de Wissant.jpg|Bae Wissant e Pas-de-Calais.
Mytiliculture (Tardinghen)-cd01.jpg|Pas-de-Calais.
La plage - panoramio (10).jpg|Bae Wissant e Pas-de-Calais.
Saint-Quentin-en-Tourmont, Somme, Fr, jeune phoque. (3).jpg|Munus meskl-park e deroù o c'hresk, e bae Somme.


#### Europa ar Su hag an aod atlantel (''Mytilus galloprovincialis'')
E Bro-C'hall eo brudet Charron, e norzh Charente-Maritime. Enez Ré ha Diazad Marennes-Oléron, e Charente-Maritime e zo lec'hioù produiñ all. Brudet e Rías Baixas, e Galiza.

Er Mor Kreizdouar e vez produet meskl e stank Thau.

## Daveoù